# Calculator personal VAIO Fit 13A/14A/15ASVF13N2/SVF14N2/SVF15N2

## Informaţii privind siguranţa

Consultaţi manualul de siguranţă furnizat pentru informaţii detaliate despre siguranţă.

### Computer

- Dacă scăpaţi un obiect solid sau lichide pe computerul VAIO, opriţi computerul, deconectaţi-l de la priză şi scoateţi acumulatorul dacă acesta este detaşabil. Este posibil ca computerul să trebuiască să fie verificat de personal calificat înainte să îl porniţi din nou.

- Folosiţi doar echipamente periferice şi cabluri de interfaţă specificate.

- Nu lăsaţi la îndemâna copiilor piesele mici, precum cartelele de memorie şi adaptoarele cartelelor de memorie. Există riscul ca aceştia să înghită suportul.

- Temperatura suprafeţei şi a părţii de dedesubt a computerului VAIO, a adaptorului CA şi a acumulatorului poate creşte din cauza sarcinii procesorului sau a unui curent electric generat în timpul încărcării acumulatorului. Acest lucru este normal şi nu indică o defecţiune. Cantitatea de căldură generată variază în funcţie de dispozitivele externe sau de aplicaţiile aflate în uz.

- În cazul în care computerul VAIO sau adaptorul CA devin extrem de fierbinţi, opriţi computerul, deconectaţi adaptorul CA, scoateţi acumulatorul (dacă este amovibil) şi contactaţi un centru de service/asistenţă Sony autorizat.

### Sursa de alimentare

- Nu aşezaţi obiecte grele pe cablul de alimentare pentru a nu cauza incendii.

- Pentru a deconecta cablul de alimentare, trageţi-l afară ţinând de ştecăr. Nu trageţi niciodată de cablu.

- Nu utilizaţi cabluri de conectare tăiate sau deteriorate.

- Deconectaţi computerul VAIO de la priza CA dacă nu utilizaţi computerul o perioadă de timp prelungită.

### Căşti

- Nu utilizaţi căştile în timp ce conduceţi, când mergeţi cu bicicleta sau când conduceţi un vehicul motorizat. Acest lucru poate genera pericol în trafic şi este ilegal în unele zone. De asemenea, poate fi periculos să ascultaţi muzică la volum ridicat în timp ce mergeţi pe jos, în special la trecerile pentru pietoni.

- Evitaţi folosirea căştilor la volum ridicat. Experţii ORL avertizează împotriva ascultării la căşti în continuu, la volum ridicat şi pe perioade lungi de timp. Dacă auziţi un ţiuit în urechi, reduceţi volumul sau întrerupeţi utilizarea.

În susul paginii