# Calculator personal VAIO Fit 13A/14A/15ASVF13N2/SVF14N2/SVF15N2

## Note despre utilizarea ecranului tactil (Modele prevăzute cu ecran tactil)

Înainte de a utiliza ecranul tactil, citiţi cu atenţie următoarele măsuri de precauţie pentru o utilizare corectă.

- Nu apăsaţi puternic pe ecranul tactil.

  Atingerile uşoare funcţionează întotdeauna, deoarece computerul VAIO este prevăzut cu un ecran tactil capacitiv.

- Este posibil ca ecranul tactil să nu funcţioneze corespunzător dacă porniţi computerul VAIO în timp ce atingeţi ecranul sau dacă acest computer este afectat de unde electromagnetice în timpul procesului de pornire. Într-un astfel de caz, reporniţi computerul.

- Este posibil ca ecranul tactil să nu funcţioneze timp de câteva secunde după ce computerul VAIO revine în modul Normal din modul Repaus. Într-un astfel de caz, aşteptaţi un timp înainte de a utiliza ecranul tactil.

- Menţineţi ecranul tactil curat pentru a beneficia de o sensibilitate tactilă optimă. Murdăria poate cauza deteriorare sau defecţiuni.

În susul paginii