# Calculator personal VAIO Fit 13A/14A/15ASVF13N2/SVF14N2/SVF15N2

## Ce ar trebui să fac dacă nu pot reda filme sau piste audio primite prin intermediul Wi-Fi(R) (LAN fără fir) sau dacă redarea acestora este întreruptă? De ce viteza de transferare a datelor este scăzută?

- Îndepărtaţi computerul VAIO de obstacole sau apropiaţi-l de punctul de acces pe care îl utilizaţi.

  Capacitatea de conectare este afectată de distanţă, obstacole, configuraţia dispozitivelor, semnalul/interferenţa undelor radio, materialele din care sunt făcuţi pereţii, aplicaţiile aflate în execuţie etc.

- Dacă folosiţi un punct de acces, este posibil ca dispozitivul să fie temporar supraîncărcat în funcţie de numărul de dispozitive care comunică prin intermediul punctului de acces.

  Aşteptaţi puţin şi încercaţi din nou.

- Modificaţi setarea canalului punctului de acces. Prin modificarea canalului, este posibil ca interferenţa din reţeaua fără fir să se reducă şi ca viteza de transfer a datelor să se îmbunătăţească.

  Dacă au loc interferenţe cu canalul punctului de acces, este posibil ca viteza de transfer a datelor să se reducă.

- Dacă punctul dumneavoastră de acces interferează cu alte puncte de acces, schimbaţi canalul punctului de acces.

  Pentru mai multe informaţii, consultaţi manualul primit împreună cu punctul de acces.

- Asiguraţi-vă că în apropierea dispozitivelor Wi-Fi nu funcţionează un cuptor cu microunde.

  Banda de frecvenţă de 2,4 GHz în care funcţionează Wi-Fi este utilizată de diverse dispozitive şi aparate. Dacă utilizaţi un cuptor cu microunde în timpul comunicaţiilor prin intermediul Wi-Fi, rata de transfer al datelor poate scădea, raza de comunicare se poate reduce sau comunicaţiile se pot întrerupe.

În susul paginii