# Calculator personal VAIO Fit 13A/14A/15ASVF13N2/SVF14N2/SVF15N2

## Cum se utilizează creionul

Utilizând creionul furnizat sau opțional (Stylus pentru tabletă), puteți acționa în mod intuitiv computerul VAIO, atingând ușor ecranul sau trasând ceva pe ecran.

#### Pentru a deplasa cursorul pe ecran

Ţineţi creionul aproape de ecran fără să îl atingeţi. Pe ecran apare un mic cursor. Deplasaţi creionul în direcţia dorită.

#### Pentru a face clic (atingere)

Atingeţi punctul dorit de pe ecran cu creionul.

Utilizaţi această acţiune pentru a selecta o opţiune, cum ar fi OK sau Anulare, pentru a selecta un element din meniu sau pentru a efectua alte operaţiuni, ca şi cum aţi utiliza normal butonul din stânga al mouse-ului.

#### Pentru a face dublu clic (dublă atingere)

Atingeţi de două ori rapid punctul dorit de pe ecran cu creionul.

Puteţi porni o aplicaţie sau puteţi deschide un fişier atingând de două ori pictograma acestuia.

#### Pentru a face clic dreapta (apăsare şi menţinere)

Apăsaţi şi ţineţi apăsat butonul de jos al creion, apoi atingeţi o dată pe punctul dorit de pe ecran. În funcţie de locul în care aţi atins pe ecran, este posibil să apară un meniu vertical.

De asemenea, puteţi efectua aceeaşi operaţiune ţinând creionul în punctul dorit timp de câteva secunde.

#### Pentru a glisa (mutare element)

Poziţionaţi uşor creionul pe elementul care urmează să fie mutat, apoi glisaţi elementul pe ecran pentru a-l muta.

#### Pentru a şterge text

În funcţie de aplicaţie, puteţi şterge text.

Apăsaţi şi ţineţi apăsat butonul de sus al creionului, poziţionaţi uşor creionul pe primul element al textului care urmează să fie şters, apoi trasaţi creionul peste text până la ultimul element al textului care urmează să fie şters. Apăsaţi Delete sau Backspace pentru a şterge textul.

#### Notă

- Utilizaţi creionul furnizat sau opțional.

- Capacul superior conţine un magnet. Nu apropiaţi un obiect uşor afectat de interferenţă magnetică (cum ar fi un card de credit) de creion. Acest lucru poate duce la pierderea datelor înregistrate.

- Dacă utilizaţi o aplicaţie ce foloseşte busola digitală, ţineţi creionul departe de computerul VAIO pentru a împiedica magnetul încorporat din Capacul superior să afecteze magnetometrul de pe computer.

- Puteţi utiliza creionul cu mâna poziţionată pe ecran. Dacă mişcaţi creionul către ecranul tactil, nu puteţi controla ecranul tactil cu degetele.

- În funcţie de ecran, este posibil să nu puteţi utiliza creionul pentru a derula ecranul.

- Acest creion nu are un comutator de alimentare. Introduceţi bateria necesară în creion pentru ca acesta să funcţioneze.

- În cazul în care creionul nu funcţionează corect, înlocuiţi bateria. Consultaţi Înlocuirea bateriei creionului pentru mai multe informaţii.

- Pentru SVF14N/SVF15N, dacă utilizați creionul opțional (VGP-STD2), utilizați vârful de culoare neagră care este atașat la creion în momentul furnizării. Nu puteți utiliza vârful înlocuitor al cărui culoare este gri.

- Pentru a împiedica înghiţirea componentelor mici, (cum ar fi vârful, Capacul superior, sistemul de prindere a creionului şi bateria), nu le ţineţi la îndemâna copiilor.

#### Sugestie

- Anumite aplicaţii detectează presiunea creionului şi vor modifica grosimea liniei creionului în mod corespunzător.

- Apăsaţi butonul creionului din apropierea ecranului pentru a porni aplicaţia. Pentru informaţii suplimentare, consultaţi Decuparea unei imagini afişate pe ecranul computerului (VAIO Clip) şi Pornirea aplicaţiei de luare a notiţelor (VAIO Paper).

În susul paginii

### Subiect asociat

- Cum se utilizează ecranul tactil (Modele prevăzute cu ecran tactil)
- Decuparea unei imagini afişate pe ecranul computerului (VAIO Clip)
- Pornirea aplicaţiei de luare a notiţelor (VAIO Paper)

În susul paginii